CELEX: 32014R0190
Language: bg
Date: 2014-02-24 00:00:00
Title: Регламент за изпълнение (ЕС) № 190/2014 на Съвета от 24 февруари 2014 година за изменение на Регламент за изпълнение (ЕС) № 461/2013 за налагане на окончателно изравнително мито върху вноса на полиетилен терефталат (ПЕТ) с произход от Индия след преразглеждане с оглед изтичане на срока на действие съгласно член 18 от Регламент (ЕО) № 597/2009

28.2.2014   
            
            
               BG
            
            
               Официален вестник на Европейския съюз
            
            
               L 59/5
            
         
      РЕГЛАМЕНТ ЗА ИЗПЪЛНЕНИЕ (ЕС) № 190/2014 НА СЪВЕТА
   
   от 24 февруари 2014 година
   за изменение на Регламент за изпълнение (ЕС) № 461/2013 за налагане на окончателно изравнително мито върху вноса на полиетилен терефталат (ПЕТ) с произход от Индия след преразглеждане с оглед изтичане на срока на действие съгласно член 18 от Регламент (ЕО) № 597/2009
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (1) („основния регламент“), и по-специално член 13 от него,
   като взе предвид предложението на Европейската комисия, представено след консултация с консултативния комитет,
   като има предвид, че:
   А.   ПРЕДИШНА ПРОЦЕДУРА
   
   
               (1)
            
            
               С Регламент (ЕО) № 2603/2000 (2) Съветът наложи изравнителни мерки, приложими по отношение на вноса на полиетилен терефталат („PET“) с произход от Индия. След преразглеждане с оглед изтичане на срока на действие на мерките последно тези мерки бяха запазени с Регламент за изпълнение (ЕС) № 461/2013 на Съвета (3).
            
         
               (2)
            
            
               С Регламент (ЕО) № 2604/2000 (4) Съветът наложи антидъмпингови мерки върху вноса на PET с произход от Индия. След преразглеждане с оглед изтичане на срока на действие на мерките последно тези мерки бяха запазени с Регламент (ЕО) № 192/2007 на Съвета (5). На 24 февруари 2012 г. Комисията започна последващо преразглеждане с оглед изтичане на срока на действие на мерките. С Решение за изпълнение 2013/226/ЕС (6) Съветът отхвърли предложението на Комисията за регламент за изпълнение на Съвета за запазване на антидъмпинговото мито върху вноса на PET с произход, inter alia, от Индия и следователно срокът на действие на антидъмпинговите мерки изтече.
            
         
               (3)
            
            
               През 2000 г. с Решение 2000/745/ЕО (7) Комисията прие поетите ангажименти за спазване на минимален ценови праг, предложени във връзка с антидъмпинговите и антисубсидийните процедури, inter alia, от индийските дружества: Pearl Engineering Polymers Limited („Pearl“) и Reliance Industries Limited („Reliance“). През 2005 г. с Решение 2005/697/ЕО (8) Комисията прие и поетия ангажимент от индийското дружество South Asean Petrochem Limited, което вследствие на сливане е променило фирменото си наименование на Dhunseri Petrochem & Tea Limited („Dhunseri“) (9).
            
         Б.   ОТТЕГЛЯНЕ НА ПОЕТИ АНГАЖИМЕНТИ И ИЗМЕНЕНИЕ НА РЕГЛАМЕНТ ЗА ИЗМЕНЕНИЕ (ЕС) № 461/2013
   
   
               (4)
            
            
               С Решение за изпълнение 2014/109/ЕС (10) Комисията оттегли приемането на поетите ангажименти, предложени от три индийски дружества: Dhunseri, Reliance и Pearl. Поради това член 1, параграф 4 и член 2 от Регламент за изпълнение (ЕС) № 461/2013, заедно с приложението към посочения регламент, следва да бъдат отменени. Съответно окончателното изравнително мито, наложено с член 1, параграф 2 от Регламент (ЕС) № 461/2013, следва да се прилага по отношение на вноса на PET, произвеждан от дружествата Dhunseri, Reliance и Pearl (допълнителен код по ТАРИК A585 за Dhunseri, допълнителен код по ТАРИК A181 за Reliance и допълнителен код по ТАРИК A182 за Pearl),
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Член 1, параграф 4 и член 2 от Регламент за изпълнение (ЕС) № 461/2013 и приложението към посочения регламент се отменят.
   2.   Член 1, параграф 5 от Регламент за изпълнение (ЕС) № 461/2013 става член 1, параграф 4.
   3.   Член 3 от Регламент за изпълнение (ЕС) № 461/2013 става член 2.
   Член 2
   Настоящият регламент влиза в сила в деня след датата на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 февруари 2014 година.
      
         
            За Съвета
         
         
            Председател
         
         K. ARVANITOPOULOS
         
      
   
   
      (1)  ОВ L 188, 18.7.2009 г., стр. 93.
   
      (2)  Регламент (ЕО) № 2603/2000 на Съвета от 27 ноември 2000 г. за налагане на окончателно изравнително мито и окончателно събиране на временното мито, наложено при вноса на определен полиетилентерефталат с произход от Индия, Малайзия и Тайланд, и за прекратяване на процедурата за защита срещу субсидиран внос на полиетилентерефталат с произход от Индонезия, Република Корея и Тайван (ОВ L 301, 30.11.2000 г., стр. 1).
   
      (3)  Регламент за изпълнение (ЕС) № 461/2013 на Съвета от 21 май 2013 г. за налагане на окончателно изравнително мито върху вноса на полиетилентерефталат (ПЕТ) с произход от Индия след преразглеждане с оглед изтичане на срока на действие съгласно член 18 от Регламент (ЕО) № 597/2009 (ОВ L 137, 23.5.2013 г., стр. 1).
   
      (4)  Регламент (ЕО) № 2604/2000 на Съвета от 27 ноември 2000 г. за налагане на окончателно антидъмпингово мито и окончателно събиране на временното мито, налагано върху вноса на полиетилен-терефталат с произход от Индия, Индонезия, Малайзия, Република Корея, Тайван и Тайланд (ОВ L 301, 30.11.2000 г., стр. 21).
   
      (5)  Регламент (ЕО) № 192/2007 на Съвета от 22 февруари 2007 г. за налагане на окончателно антидъмпингово мито върху вноса на полиетиленов терефталат с произход от Индия, Индонезия, Малайзия, Република Корея, Тайланд и Тайван, изготвено след провеждането на преразглеждане с оглед изтичане срока на действие на съществуващите мерки и частично междинно преразглеждане съгласно член 11, параграф 2 и член 11, параграф 3 от Регламент (ЕО) № 384/96 (ОВ L 59, 27.2.2007 г., стр. 1).
   
      (6)  Решение за изпълнение 2013/226/ЕС на Съвета от 21 май 2013 г. за отхвърляне на предложението за регламент за изпълнение на Съвета за налагане на окончателно антидъмпингово мито върху вноса на полиетилентерефталат с произход от Индия, Тайван и Тайланд след преразглеждане с оглед изтичане на срока съгласно член 11, параграф 2 от Регламент (ЕО) № 1225/2009 и за прекратяване на процедурата по преразглеждане с оглед изтичане на срока по отношение на вноса на полиетилентерефталат с произход от Индонезия и Малайзия, доколкото с предложението се налага окончателно антидъмпингово мито върху вноса на полиетилентерефталат с произход от Индия, Тайван и Тайланд (ОВ L 136, 23.5.2013 г., стр. 12).
   
      (7)  Решение 2000/745/ЕО на Комисията от 29 ноември 2000 г. за приемането на гаранции предложени във връзка с антидъмпинговите и антисубсидийни производства относно вноса на определен полиетилен терефталат (PET) с произход от Индия, Индонезия, Малайзия, Република Корея, Тайван и Тайланд (ОВ L 301, 30.11.2000 г., стр. 88).
   
      (8)  Решение 2005/697/ЕО на Комисията от 12 септември 2005 г. за изменение на Решение 2000/745/ЕО за приемането на предложения за поемане на доброволни гаранции във връзка с антидъмпинговите и антисубсидийни производства относно вноса на определен полиетилен терефталат (PET) с произход, inter alia, от Индия (ОВ L 266, 11.10.2005 г., стр. 62).
   
      (9)  Известие относно действащите изравнителни мерки върху вноса в Съюза на определен полиетилен терефталат с произход от Индия: промяна на наименованието на дружество, обект на индивидуално изравнително мито (ОВ C 335, 11.12.2010 г., стр. 7).
   
      (10)  Решение за изпълнение 2014/109/ЕС на Комисията от 4 февруари 2014 г. за отмяна на Решение 2000/745/ЕО за приемането на гаранции предложени във връзка с антидъмпинговите и антисубсидийните производства относно вноса на определен полиетилен терефталат (PET) с произход, inter alia, от Индия (вж. страница 35 от настоящия брой на Официален вестник).